open-index/open-wikipedia-markdown huggingface dataset:
Burton upon Trent

**Burton upon Trent** (til daglig omtalt som kun Burton) er en by ved elven Trent i østlige Staffordshire, England. Den ligger nær grensen til Derbyshire. Byen er blant annet kjent for sine bryggerier. I henhold til folketelling i 2011 har byen en befolkning på 72 299 innbyggere.

Byen vokste opp rundt klosteret Burton Abbey. Lokaliseringen ved broen Burton Bridge har vært åsted for to slag; i 1322 da Edvard II beseiret opprøreren Thomas Plantagenet, 2. jarl av Lancaster, og, i 1643 under den engelske borgerkrigen da rojalistene erobret byen. Adelsmannen William Paget og hans etterkommere utvidet herregodset innenfor eiendommen til det tidligere klosteret, og for å ha bedret navigasjonen langs elven Trent til Burton. Byen vokste til en travel markedsby i tidlig moderne tid. Byen har egen jernbanestasjon som ble opprettet i 1839.

Fotballklubben er Burton Albion FC.

## Vennskapsbyer
Burton upon Trent har følgende vennskapsbyer:

*  Blantyre, Malawi
*  Elkhart, Indiana, USA
*  Lingen Ems, Tyskland
*  Rochefort, Frankrike
*  Toyserkan, Iran
*  Bielawa, Polen

## Referanser


## Litteratur
* Molyneux, William (1869): *Burton-on-Trent, Its History, Its Waters and Its Breweries*, Trübner & Company.
* Underhill, C.H. (1941): *History of Burton upon Trent*, Burton: Tresises
* Stuart, Denis (1975): *County Borough, the History of Burton upon Trent 1901–1974. Part 1, Edwardian Burton*, The Charter Trustees of Burton upon Trent.
* Stuart, Denis (1977): *County Borough, the History of Burton upon Trent 1901–1974. Part 2, 1914–1974*, The Charter Trustees of Burton upon Trent.
* Radford, G.E. (1973): *Deus Nobiscum, A History of Burton Grammar School*, egenutgivelse
* Hunt, Ernest Aldington (1973): *A Brief History of St Modwen's, the Parish Church of Burton-upon-Trent*, British Publishing Co, Gloucester.
* Owen, C.C. (1978): *The Development of Industry in Burton-upon-Trent*, Phillimore, Chichester.
* Sawyer, P.H. (1979): *Charters of Burton Abbey*, Oxford University Press, Oxford.

## Eksterne lenker
* 
* East Staffordshire Borough Council 
* InBurton Online Guide to Burton
* Burton Local History
* Love Burton News
Newcastle-under-Lyme

**Newcastle-under-Lyme** er en markedsby i Staffordshire, England. Byen er administrasjonsenteret for distriktet med samme navn. Den er en del av North Staffordshire og av Potteries urbane område, en konurbasjon som inkluderer også byene Stoke-on-Trent og Kidsgrove. Ved folketellingen i 2011 hadde byen en befolkning 75 082 innbyggere.

## Etymologi
Første ledd i stedsnavnet, «Newcastle», som bokstavelig betyr «ny festning», er avledet fra å være lokaliseringen av en ny festning på 1100-tallet. Tillegget «Lyme» kan referere til elven Lyme Brook, en sideelv til Trent, som renner gjennom byen. Eller, den tidligere omfattende skogen Forest of Lyme som dekket området i middelalderen med trær som på engelsk kalles *lime tree*, norsk en art av lindeslekten. Andre engelske navn på trearten er *basswood* og *linden*; den velkjente veien i Berlin, Unter den Linden, er således kognat med «under-Lyme».

## Referanser


## Litteratur
* Jenkins, J. G. (1983): *A History of Newcastle-under-Lyme*. Staffordshire County Library.
* Briggs, J. (1973): *Newcastle-under-Lyme, 1173–1973*. Newcastle-under-Lyme Borough Council. ISBN 978-0-9502745-1-5.
* Morris, Dennis; Anthony Priestley; Joy Priestley; Roger Simmons; Edward Watkin (1987): *The Borough of Newcastle-under-Lyme : A Portrait in Old Picture Postcards*. Brampton Publications. ASIN B000IBSQAW.
* Adams, D. W. (1988): *Wartime Newcastle-under-Lyme*. Hendon Publishing Co Ltd. ISBN 978-0-86067-113-8.
* Adams, D. W. (1986): *Newcastle-under-Lyme as it was*. Hendon Publishing Co Ltd. ISBN 978-0-86067-106-0.

## Eksterne lenker
* 
* Newcastle-under-Lyme Borough Council
* The Potteries
* BBC Staffordshire
* Lokalinformasjon fra avisen ''The Sentinel''
* Arkivtjeneste for Staffordshire og Stoke-on-Trent
Britt Strandberg

**Britt Strandberg** (født 31. mars 1934) er en svensk tidligere langrennsløper.

I løpet av sin internasjonale karriere vant hun fem VM- og OL-medaljer, alle i stafett; en gull, tre sølv og en bronse.

## [[OL]]-medaljer
* 1960 i Squaw Valley – gull (3 x 5&nbsp;km stafett)
* 1964 i Innsbruck – sølv (3 x 5&nbsp;km stafett)
* 1968 i Grenoble – sølv (4 x 10&nbsp;km stafett)

## [[VM på ski, nordiske grener|VM]]-medaljer
* 1962 i Zakopane – sølv (3 x 5&nbsp;km stafett)
* 1966 i Oslo bronse (3 x 5&nbsp;km stafett)

## Referanser


## Eksterne lenker
*
Font

**Font** kan referere til:
* Skrifttype, det fysiske utseendet til et sett av bokstaver og tegn (tegnsett)
* Døpefont, beholder eller kar som inneholder dåpsvann til bruk under dåpsseremonien
Gunnar «Hulån» Larsson

**Gunnar «Hulån» Larsson** (født 1. juli 1944) er en tidligere svensk langrennsløper fra Hulån i Dala-Järna, Vansbro kommune. Larssons største meritter er at han tok bronsemedalje på 15&nbsp;km og sølv på 4&nbsp;x&nbsp;10&nbsp;km stafett under OL&nbsp;1968 i Grenoble. I tillegg til medaljene ble Larsson nummer åtte på 30&nbsp;km og nummer 6 på femmila.

Under OL i Sapporo fire år senere ble han nummer fire på 30&nbsp;km, nummer åtte på 15&nbsp;km og nummer 24 på femmila. Han deltok også på stafettlaget, som endte på fjerdeplass.

Gunnar Larsson er far til langrennsløperen Mats Larsson.

## OL-medaljer
* 1968  Grenoble -  Sølv i langrenn, 4 x 10&nbsp;km stafett, menn  Sverige
* 1968  Grenoble -  Bronse i langrenn, 15&nbsp;km, menn  Sverige

## Referanser


## Eksterne lenker
*
Blåregnslekta

se egen seksjon

**Blåregnslekta** (*Wisteria*) er ei slekt i erteblomstfamilien. Den omfatter mellom 6 og 10 arter og er naturlig utbredt i Kina, Japan og USA.

Artene er klatrende, løvfellende busker. De klatrer ved å slynge stammen rundt trestammer eller andre gjenstander som kan støtte den. Bladene er ulikefinnede med helrandede småblad som sitter motsatt. Blomsterstanden er en endestilt, langstrakt og hengende klase. Blomstene er 1,5–2,5 cm store og ganske like gullregn, men fargen er lilla, fiolett, rosa eller hvit, og aldri gul. Frukten er en belg med 1–3 frø.  

Det vitenskapelige navnet hedrer dr. Caspar Wistar (1761–1818) som var professor i anatomi ved University of Pennsylvania. Som en konsekvens, blir de noen ganger kalt «wistaria» på engelsk.

Plantene er populære prydplanter i alle tempererte og subtropiske strøk, og de kan dyrkes i kyst- og fjordstrøk i Sør-Norge. De blir ofte forvillet, og i sørøstlige USA er japanblåregn, kinablåregn og hybriden mellom disse to plagsomme invasive arter som kveler og fortrenger naturlig forekommende trær og busker.

## Arter
* *[[Wisteria brachybotrys]]* – Japan
* *[[Wisteria brevidentata]]* – Kina (Fujian, Yunnan), kanskje en varietet av *W.&nbsp;sinensis*
* japanblåregn (*W.&nbsp;floribunda*) – naturlig utbredt i Japan, en vanlig hageplante som er forvillet andre steder
* *[[Wisteria frutescens]]* – østlige USA
* *[[Wisteria macrostachya]]* – sørøstlige USA, kanskje en varietet av *W.&nbsp;frutescens*
* kinablåregn (*W.&nbsp;sinensis*) – naturlig utbredt i Kina og Japan, en vanlig hageplante som er forvillet andre steder
* *[[Wisteria venusta]]* – Kina (Hebei, Henan, Shandong, Shanxi)
* *[[Wisteria villosa]]* – Kina (Henan, Shaanxi)

## Litteratur
* 
* 
* 

## Eksterne lenker
*
Reinhold Bachler

**Reinhold Bachler** (født 1944) er en østerriksk tidligere skihopper.

I 1967 satte han verdensrekord i skiflyging med et hopp på 154 meter i Vikersundbakken. Året etter tok han sølv i normalbakkerennet under OL i Grenoble. Han kom på tredjeplass sammenlagt i den tysk-østerrikske hoppuka 1975/76.

## Referanser


## Eksterne lenker
*
Horst Queck

**Horst Queck** (1943–2025) var en tysk skihopper, som representerte DDR.

I sesongen 1969/70 ble Queck sammenlagtvinner av den tysk-østerrikske hoppuka, uten at han vant noen av rennene, og brøt med det Bjørn Wirkolas seiersrekke på tre seire på rad. Dette ble hans eneste internasjonale triumf, men han ble østtysk mester fire ganger. 

Han la opp ett år etter hoppuketriumfen, grunnet en lårskade. Etter at han la opp som hopper, var han trener, først på klubbnivå, senere på forbundsplan.

Horst Queck døde 20. september 2025.

## Referanser


## Eksterne lenker
* 
*
James

:*Denne artikkelen er om mannsnavnet James. For elver med samme navn se [[James (elv)]].*

**James** er et opprinnelig engelsk variant av mannsnavnet Jakob som har hebraisk opprinnelse. Betydningen av navnet er opprinnelig «den som holder i hælen» fra fortellingen om tvillingene Esau og Jakob i 1.Mosebok 25,25, siden oversatt med 'han som kommer etter, nestemann'. Det har også vært oversatt «beskyttet av Gud».

James brukes også som etternavn.

## Etymologi
James kom inn i det engelske språk fra den franske varianten *Gemmes* av det latinske navnet *Iacomus*, en dialektvariant av *Iacobus*, fra greske *Iakobus*, fra hebraiske *Ya'aqov*.

## Utbredelse
*James* har vært et vanlig navn i England siden 1300-tallet. Fra 1600-tallet har det vært blant de aller mest brukte.

*James* har i mange år vært et populært navn i USA.

Navnet er nokså sjeldent i Norge og var mest populært rundt 1940-tallet.

|}

## Kjente personer med navnet

Personene i listene er ordnet kronologisk etter fødselsår.
### James som fornavn
* James Watt (1736–1819), skotsk oppfinner og ingeniør
* James Dean (1931–1955), amerikansk skuespiller
* James Brown (1933–2006), amerikansk artist
* James Taylor (1948–), amerikansk sanger og gitarist
* James Hetfield (1963–), amerikansk musiker, og gitarist og vokalist i Metallica

En rekke skotske og engelske konger med navn Jakob, bl a Jakob I av England, kalles med navnet James på engelsk.

### James som etternavn
* William James (1842–1910), amerikansk psykolog og filosof
* P. D. James (1920–2014), britisk forfatter

### Oppdiktede personer
* James Bond, den fiktive agent 007 i romaner av Ian Fleming og en rekke filmer

## Referanser


## Eksterne lenker
*
Reinøya (andre betydninger)

**Reinøya** kan vise til:

* Reinøya – ei øy i Karlsøy kommune i Troms
* Reinøya (Vardø) – ei øy i Vardø kommune i Finnmark
* Reinøya (Porsanger) – ei øy i Porsanger kommune i Finnmark
* Reinøya (Sør-Varanger) – ei øy i Sør-Varanger kommune i Finnmark
* Reinøya (Måsøy) – ei øy i Måsøy kommune i Finnmark
Larsboda

**Larsboda** er en bydel i Söderort i Stockholm kommune, mellom Nynäsvägen og Magelungsvägen. Den grenser til bydelene Farsta og Farsta strand, og i øst til Huddinge kommune.

Frem til 1950-tallet var dette et landlig område med et par gårdsbruk, men mest skog. Det eneste som er igjen fra den tiden er torpet Larsboda, som nevnes allerede på 1700-tallet. 

Bydelen fikk sitt navn og sine grenser i 1955.
Feliks Dzerzjinskij

**Feliks Edmundovitsj Dzerzjinskij**, eller **Feliks Edmundowicz Dzierżyński** (russisk: Феликс Эдмундович Дзержинский, født  i Oziembłowo, død 20. juli 1926 i Moskva) var en polsk kommunist, mest kjent for å ha stiftet det sovjetiske hemmelige politi, Tsjekaen (senere kjent bl.a. som NKVD og KGB).

## Liv og virke
### Bakgrunn
Hans aristokratiske slekt tilhørte den tidligere polske *[[szlachta]]*. Som barn, før han ble dratt i retning av marxismen, funderte han på å bli katolsk prest i jesuittordenen.

Hans søster Wanda døde som 12-åring av et vådeskudd avfyrt av en av brødrene med et av familiegodsets jaktrifler. Det var uklart om det var Feliks eller hans bror Stanisław som var denne broren.

Faren, Edmund-Rufin Dzierżyński, var blitt uteksaminert fra universitetet i Sankt Petersburg i 1863 og flyttet så til Wilno, der han arbeidet hjemmefra som lærer i oppdrag av en professor ved navn Januszewski fra Sankt Petersburg-universitetet, og han giftet seg etterhvert med  Januszewskis datter Helena Ignatjevna. I 1868, etter en kort tid ved gymnaset i Kherson, arbeidet han som gymnaslærer i fysikk og matematikk ved gymnaser i Taganrog, mest ved Tsjekhovgymnaset. I 1875 pensjonerte Edmund Dzierżyński seg av helsegrunner og flyttet med sin familie til sitt gods i Ivjanets og Rakaw i det russiske rike. I 1882 døde Feliks' far av tuberkulose.

Den unge Feliks ble under oppveksten flytende i fire språk: Polsk, russisk, jiddisk og latin. 

### Løpebane i voksen alder
Dzerzjinskij ble kommunist allerede under sine gymnasstudier i Wilno, der han studerte fra 1887 til 1895. En av de eldre studentene der var hans senere erkefiende Józef Piłsudski. 

Han deltok i den russiske revolusjon i 1905 og tilbragte elleve år av sitt liv i tsarens fengsler, til han ble løslatt etter februarrevolusjonen i 1917. 

Etter oktoberrevolusjonen ble Dzerzjinskij ansvarlig for grunnleggelsen av Tsjekaen, det sovjetiske hemmelige politi, senere NKVD og KGB, som fikk ansvaret for å knuse eventuelle kontrarevolusjonære forsøk, og var dens sjef fram til 1919. På grunn av sin intense måte å oppfylle denne oppgaven på kom han til å bli kalt **Jern-Feliks**. 

Dzerzjinskij var også fra 1917 medlem av krigskomitéen, 1919-21 folkekommissær for innenrikssaker, folkekommissær for kommunikasjonsvesenet 1921-24 og fra 1924 ordfører i det høyeste råd for folkehusholdningen.

Dzerzjinskij døde av et hjerteslag i 1926. Fram til Sovjetunionens oppløsning i 1991 stod Dzerzjinskijs statue foran Lubjanka. I Belarus’ hovedstad Minsk står en statue av ham på hovedgaten skrått i mot KGBs hovedkvarter. Han har også en by og et fjell i Belarus oppkalt etter seg, begge litt utenfor Minsk og nær hans fødselssted.

## Oppkalling
Byen Kamjanske (Dniprodzerzjynsk) i Ukraina ble oppkalt etter Dzierżyński.

## Referanser


## Eksterne lenker
*
Jesus bleibet meine Freude

***Jesus bleibet meine Freude*** er en koral fra den sakrale kantaten *[[Herz und Mund und Tat und Leben]]* («hjerte og munn og gjerning og liv», BWV 147) av Johann Sebastian Bach. Den ble skrevet i Leipzig for Maria besøkelsesdag og uroppført 2. juli 1723. Koralen avslutter kantaten, som tilsammen består av ti satser. 

På norsk er koralen kjent som *Herre Gud, du er og bliver*, på engelsk som *Jesu, Joy of Man's Desiring* og på fransk som *Jésus que ma joie demeure*. Verket er mye brukt i populærkultur, og i forbindelse med forskjellige høytider som jul og bryllup. Det forekommer i et stort antall filmer og har vært gjenbrukt i popmusikk, som f.eks. Apollo 100s hit «Joy» fra 1972, Beach Boys' «Lady Lynda» fra 1980 og Margo Guryans «Someone I Know» fra 1968.

## Referanser
New Thought

**New Thought**, også kalt **New Thought Christianity**, er en betegnelse på en form for nyreligiøsitet som har røtter i USA, men har spredt seg til store deler av den vestlige verden.

I videste forstand brukes termen som en fellesbenevnelse på minst ni forskjellige kristne mystiske organisasjoner som oppstod i USA på 1800-tallet. Parallelle, nyreligiøse bevegelser er Christian Science og Unity Church.

I snevrere forstand brukes navnet om den såkalte *New Thought Movement* som hadde sitt opphav i de åndelige helberedelsesmetodene til Phineas Parkhurst Quimby og Emma Curtis Hopkins.

## Se også

* Spiritisme
* New age
* Holisme

## Referanser
Kungsholmen

**Kungsholmen** er en bydel som ligger på den østre delen av øya Kungsholmen i Stockholms innerstad. Den inngår i Kungsholmen bydelsområde. Den forbindes med bydelen Norrmalm via Barnhusbron. 

## Referanser


## Eksterne lenker
*
Kungsholmen (øy)

**Kungsholmen** er en øy i Mälaren sør i Uppland. Øya ligger i Stockholm by, nord for Riddarfjärden. 

Sør for Kungsholmen ligger øyene Södermalm, Långholmen og Lilla Essingen. Fastlandet ligger i vest (Brommalandet), nord (Solna) og øst (Norrmalm).

Øya har et areal på 3,9 kvadratkilometer. Hvis man vil gå rundt øya, er strekningen 8,9 kilometer.

Den østre delen av øya er ganske flat, mens den vestre er desto mer kupert. Høyeste punkt er Stadshagsplan, 47 moh. Øya har ca. 41&nbsp;000 innbyggere, og er inndelt i fem bydeler: Kungsholmen, Marieberg, Fredhäll, Kristineberg og Stadshagen.

## Eksterne lenker
*
Annie Hardy

**Annie-Summer Hardy** (født 5. juni 1981 i San Clemente i California) er frontfigur, gitarist og låtskriver i indierock-duoen Giant Drag. Hun ble i magasinet *[[NME]]* stemt fram blant «de 50 kuleste mennesker», og har fått betydelig medieomtale i *[[NME]]*, ''Spin'', MTV News og *[[Rolling Stone]]*. Hun har blitt påvirket av musikkgrupper som The Beach Boys, Nirvana og Pixies.

Hardy har også gjestevokal i sangen «Pink Cellphone» fra Deftones' album *Saturday Night Wrist*, som kom ut i 2006.

## Referanser


## Eksterne lenker
* 
* 
*
Pia Tjelta

**Pia Merete Tjelta** (født 1977) er en norsk skuespiller som har hatt roller både på film, TV og scene. Hun er kjent fra tv-seriene ''Neste sommer'' og ''Lykkeland'' og filmer som *[[Mongoland]]* og *[[Blindsone (film)|Blindsone]]*.

## Biografi
Hun var med som ung med i barneteateret ved Rogaland Teater og turnerte i perioden 1996&ndash;1998 med et svensk friteater i Øst-Europa. I 2000 startet hun utdanningen ved Teaterhøgskolen i Oslo, som hun fullførte i 2006, etter blant annet to års permisjon og en barnefødsel.

Hun filmdebuterte i 2001 i Stavangerkomedie *[[Mongoland]]* og har etter det hatt sentrale roller i filmene *[[Buddy (film)|Buddy]]* (2003), *[[Mars & Venus]]* (2007), *[[Lønsj (film)|Lønsj]]* (2008) og *[[90 minutter]]* (2012). I 2018 spilte hun i Tuva Novotnys film *[[Blindsone (film)|Blindsone]]*, en film hun fikk mye anerkjennelse for. For filmen vant hun flere priser: Silver Shell for beste kvinnelige skuespiller under San Sebastián International Film Festival 2018, beste kvinnelige hovedrolle under Kanonprisen 2018, beste skuespiller under Filmkritikerprisen 2019 og beste kvinnelige skuespiller under Amandaprisen 2019.

i 2007 spilte hun i den svensk-norske miniserien *[[Hombres]]* på TVNorge, og fra 2014 til 2019 spilte hun rollen som Anki i komiserien *[[Neste sommer (TV-serie)|Neste sommer]]* på samme kanal. Siden 2018 har hun hatt en sentral rolle i dramaserien *[[Lykkeland (TV-serie 2018)|Lykkeland]]* på NRK. For sin rolle i *Lykkeland* fikk hun Gullruten 2022 i klassen beste birolle og var i tillegg nominert i klassen beste skuespiller under Gullruten 2019. I 2022 hadde hun hovedrollen i TV-serien *[[Made in Oslo]]* på Viaplay. I serien spiller hun rollen som Elin, som driver en fertilitetsklinikk, men som ikke klarer å bli gravid selv. For rollen ble hun kåret til beste skuespiller under Gullruten 2023.

Hun scenedebuterte 2006 i stykket *Fyrverkerimakarens dotter* på Det norske teatret, og var året etter aktuell i stykket *Få meg på for faen* av Olaug Nilssen på samme scene. I 2008 spilte hun hovedrollen i *[[Elektra (Sofokles)|Elektra]]* på Oslo Nye Teater. På Nationaltheatret debuterte hun i 2009 i en sceneversjon av Bergmans *Fanny og Alexander* og har ellers gjort seg bemerket i oppsetninger som *[[Lille Eyolf]]* (2014 og 2017) og *Istialia* (2012).

I 2005 var hun jurymedlem i talentprogrammet *[[Filmstjerne]]* på TV 2,

## Privatliv
Tjelta fikk sitt første barn i 2001 sammen med Kyrre Haugen Sydness. Hun har siden 2014 vært samboer med Oddgeir Thune. De har tvillinger sammen.

## Filmografi og TV

## Priser og nominasjoner

## Referanser


## Eksterne lenker
*
Sonja Wanda

**Sonja Wanda** (født 1984) er en norsk-sudansk modell med karriere både i Norge og Storbritannia.

Wanda er født i Sudan. Hun kom som til Fredrikstad som flykting da hun var seks år gammel. Før det hadde hun bodd to år i Egypt og to år i Kenya. I 2002 dro hun som 18-åring til London for å forfølge en modellkarriere. I 2004 rangerte den britiske avisa ''The Observer'' henne som en av motebransjens ti mest talentfulle modeller. Hun ble boende i London i nesten 10 år, før hun flyttet tilbake i Norge i 2011. 

Hun hadde en birolle i NRKs dramaserie ''Exit'' (2019–2021) og i den franske filmen *Par Instinct* (2017).

## Referanser


## Eksterne lenker
* 
*  Kos med Wanda (Dagbladet, intervju fra 2004)
Farsta strand

**Farsta strand** er en bydel i Söderort i Stockholm kommune, like ved innsjøen Magelungen. Bydelen grenser til Larsboda, Farsta, Fagersjö og Farstanäset, samt til Fållan i Huddinge kommune. 

## Se også
*Farsta strand tunnelbanestasjon
Charles Fillmore

**Charles Fillmore** (født 22. august 1854 i St. Cloud i Minnesota, død 5. juli 1948) var en kristen mystiker og forfatter. Sammen med sin første kone Myrtle Page († 1931), grunnla han Unity Church of Christianity i 1889.

## Bibliografi
* *Atom-Smashing Power of Mind* 
* *Christian Healing* 
* *Dynamics for Living* 
* *Jesus Christ Heals* 
* *Keep a True Lent* 
* *The Metaphysical Bible Dictionary* 
* *Mysteries of Genesis* 
* *Mysteries of John* 
* *Prosperity* 
* *The Revealing Word* 
* *Talks on Truth* 
* *Teach Us to Pray* 
* *The Twelve Powers of Man* (1937), senere utgitt sammen med et essay av Cora Fillmore kalt *Following Jesus in the Regeneration* (1933) under tittelen *The Twelve Powers*, Unity Books, Unity Village, Missouri, 1999, ISBN 0-87159-238-X

## Referanser
Vitamin A

**Vitamin A** kalles ofte «øyets vitamin» og er et fettløselig vitamin. Vitamin A fungerer i kroppen som en viktig antioksidant og er spesielt viktig for kroppens forsvar mot virus (forkjølelse og influensa). Ettersom vitamin A er fettløselig må man være forsiktig med å innta for mye av vitaminet. Dette i kontrast til vannløselige vitaminer slik som vitamin C. Vitamin A lagres i kroppens fettvev og et friskt menneske kan ha lagre som varer i mange år. Av denne grunn kan man i korte perioder klare seg med et lavt inntak av vitamin A. Vitamin A ble først framstilt syntetisk i 1947.

## Egenskaper
Vitamin A er nødvendig for:
*Godt syn
*Normal vekst og bendannelse
*Glatt hud og slimhinner
*Hormondannelse
*Motstandskraft mot infeksjoner og kreft

## Tegn på mangel
Dårlig nattesyn kan være et tegn på vitamin A-mangel. Hyppige virusinfeksjoner slik som forkjølelse, influensa og herpes er et annet tegn på lave nivåer av vitamin A. Ved langvarig mangel blir slimhinnene i hals, svelg og nesebor tørre, og en blir mer utsatt for infeksjoner. Øyets slimhinner blir også lett skadet, og vitamin A-mangel er i dag en vanlig årsak til blindhet i U-land.

## Tegn på for mye A-vitamin
Slapphet, hodepine, oppkast og hudavskalling er de første symptomene på overskudd. Større inntak kan bl.a. føre til leverskader, tørr hud, hårtap, beinskjørhet, skader i sentralnervesystemet. Og i verste fall kan det føre til døden. Den sveitsiske polfareren Xavier Mertz skal være den første som har omkommet av for høyt inntak av vitamin-A.

## Retinol
Retinol er et annet navn på vitamin A, og det finnes bare i fettholdige matvarer fra dyreriket. Retinol får vi fra tran, lever, helmelk, fløte, ost, fet fisk og smør.

## Karoten
De fleste typer grønnsaker, frukt og bær inneholder karoten, som ved behov blir omdannet til retinol i kroppen. Spesielt mye karoten er det i sorter med rødgul og mørkegrønn farge (gulrot, spinat, brokkoli, salat og paprika). Røykere bør være forsiktig med inntak av betakaroten i større mengder (kosttilskudd), da det kan være en viss sammenheng mellom røyking og betakaroten som kan virke stimulerende på utvikling av lungekreft. Men dette kom fram i en undersøkelse for å se om betakaroten kunne ha en hemmende effekt på kreftutvikling, og undersøkelsen ble avbrutt da det var grunn til å frykte den motsatte effekten.

## Gode kilder
### Kilder til retinol
* Lever
* Leverpostei
* Eggeplomme
* Cheddarost

### Kilder til betakaroten og andre karotener
* Gulrøtter
* Søtpotet
* Gresskar
* Brokkoli
* Aprikoser
* Spinat

## Anbefalt dose
Anbefalt dosering av vitamin A er 0,8 til 1 mg daglig. En barneskje tran daglig, gir ca. 0,25 mg. Tradisjonelt norsk kosthold gir rikelig med vitamin A.

Anbefalt døgndose tran: 5 ml tran. Inneholder 0,25 mg vitamin A.

## Referanser
Meta

**Meta** er et adjektiv brukes når vi snakker om noe som undersøker, presenterer eller diskuterer seg selv.  Det brukes også ofte som en prefiks. Ordet kommer opprinnelig fra gresk og betyr *mellom*, *etter* eller *over*. 

For eksempel så er en metadiskusjon en diskusjon om en diskusjon, og metakunst er kunst som diskuterer kunst, seg selv og sin rett til eksistens.

I spill refererer meta eller metagame til spillet som sett fra et perspektiv «over» spillets egne regler. Det innebærerer for eksempel trender i spilleratferd, nylige endringer i spillet og hvordan det påvirker de bredere spillebeslutningene, og effektive strategier som kommer fra disse trendene. 

Metadata er informasjon som beskriver data og gir det mening. Typisk metadata er informasjon om hvem som har produsert eller er ansvarlige for datasettet, hva slags type data det gjelder, og hvilke formater de er i. Metadata er også viktig for å gjøre datasett søkbare og gjenfinnbare.  

## Se også
* Metafor
* Metamorfose
* Metaspråk
* Metalæring
* Meta (edderkoppslekt)
* Meta (navn)

## Referanser
Strix (tidsskrift)

:*for produksjonsselskapet se [[Strix Television]]*

***Strix*** var et svensk vittighetsblad utgitt av humoristen Albert Engström. Første nummer kom ut 11. mars 1897. Blant avisens medarbeidere var: Verner von Heidenstam, Gustaf Fröding og Carl Larsson.

Strix ble i 1924 slått sammen med Söndags-Nisse til Söndagsnisse-Strix og kom ut under dette navnet til 1954/55.

## Redaktører for Strix
* Knut Barr 1910-1918
Martín Carrera

General **Martín Carrera** (født 20. desember 1806, død 22. april 1871) var president i Mexico mellom den 15. august og den 12. september 1855.

## Referanser
Isola (album)

***Isola*** er Kents tredje album. Det ble utgitt i 1997 og er produsert av Zed. I 1998 spilte Kent også inn en engelsk versjon av Isola, som inneholder én sang, «Velvet», som ikke finnes på den svenske versjonen. Albumet vant både en Grammis og en Rockbjörn for beste album. *Isola* er italiensk og betyr *øy*.

## Sporliste

# «Livräddaren» (4.36)
# «Om du var här» (3.59)
# «Saker man ser» (3.54)
# «Oprofessionell» (4.43)
# «OWC» (3.08)
# «Celsius» (4.15)
# «Bianca» (4.55)
# «Innan allting tar slut» (3.40)
# «Elvis» (4.33)
# «Glider» (4.04)
# «747» (7.47)

All tekst og musikk er skrevet av Joakim Berg utenom «Livräddaren» og «Bianca», som er skrevet av Joakim Berg (tekst og musikk) og Martin Sköld (musikk).

## Besetning
*Joakim Berg: Vokal og gitarer 
*Martin Sköld: Bass og keyboard 
*Sami Sirviö: Sologitar, keyboard og 6-strenger bass 
*Harri Mänty: Kompgitar, trommemaskin og slagverk 
*Markus Mustonen: Trommer, flygel, elpiano og kor  

## Eksterne lenker
* 
* http://kent.nu/diskografi/
Vikram Samvat

**Vikram Samvat** er en av flere kalendere brukt i India. Den ble grunnlagt i år 58 f.Kr. av kong Vikramaditya av Ujjain. Kalenderen brukes også i Nepal.

Kalenderen er basert på solen og månens bevegelser. Det er tolv måneder i året og hver måned regnes fra en fullmåne til den neste. Hver måned er ca. 29 dager. Dette fører til at året blir ti ellere elleve dager kortere enn solåret. For å korrigere for dette legges det til en ekstra måned.

For å konvertere et årstall i vikram samvat til et årstall i den gregorianske kalenderen så må man trekke fra 57 eller 58. Man trekker fra 57 dersom den aktuelle datoen er mellom starten på det indiske året og slutten på året i den gregorianske kalenderen, og 58 ellers.
Olav Mosdøl

**Olav Mosdøl** (født 10. februar 1937) er en norsk lærer, forfatter og lyriker fra Bykle i Setesdal.

Han er utdannet cand. mag. fra UiO og er bosatt i Kviteseid i Telemark, hvor han kom første gang i 1960 som lærer på *Kvitsund linedelte ungdomsskule*. Fra 1969 var han bestyrer til 1975 da skolen ble gjort om til Kvitsund Gymnas. Han var også rektor i skoleåret 1984-1985 og lærer fram til 1998. Han har gitt ut 30 bøker og skrifter i flere sjangere og åtte CD-er. 

Han har også vært politiker og var medlem av Kviteseid kommunestyre i perioden 1999-2015 hvor han representerte Kristelig Folkeparti (KrF) Han var varaordfører i Kviteseid fra 2007 til 2011. 

Mosdøl har fått flere priser og stipend blant annet Emmausprisen (2006) for diktsamlinga *Røter*. Han har også fått kulturpriser fra Bykle og Kviteseid og Telemark fylkes kunstnerstipend.

## Bibliografi
* *Kvite symrer*, lyrikk, Lunde Forlag (1977)
* *I Lydeskar*, lyrikk, Cappelen (1979)
* *Kvitsund*, sakprosa, Lunde Forlag (1980)
* *Menneskelandskap*, lyrikk, Luther (1987)
* *Eit anna land*, roman, Lindorm (1988)
* *Sylvdropan. Suite frå dal og vidde*, Buen kulturverkstad (1992)
* *Barn av sommaren*. lyrikk, Kilden (1993)
* *Songen frå Sion*. musikk, Lunde Forlag (1995)
* *Berget det blå*, dramatikk, Cantando (1997)
* *Kjempa for Noreg* (bidrag), dramatikk, Genesis (1999)
* *Missa millennium*, lyrikk, Luther (2000)
* *Løyndomsfulle Setesdal*, billedbok, Lunde Forlag (2000)
* *spor.sørland*, lyrikk (2001)
* *Labyrinten*, dramatikk (2001)
* *Landskapet opnar seg* (2002)
* *Den kvite reinen*, dramatikk (2002)
* *Songen gjennom alle tider*, Kantate (2003)
* *Vår Herres rune*, suite (2003)
* *Røter: dikt i utval, lyrikk, Verbum (2006)
* *Fest for Teleros*, dramatikk (2006)
* *Sigrid og Bjørgulv*, dramatikk (2007)
* *Sondre Skiløypar*, kabaret (2008)
* *Seks salmar*, salmer (2008)
* *Kviteseid gamle kyrkje* (Red.) dokumentar og historie (2010)
* *Jens Zetlitz (1761-1821)'', biografi (2011)

## Referanser




## Kilder
* Biografi på Allkunne
* Presentasjon av Olav Mosdøl i Forfatterkatalogen på Forfattersentrums nettsider

## Eksterne lenker
* 
*
Luc Besson

**Luc Paul Maurice Besson** (født 18. mars 1959 i Paris, Frankrike) er en fransk filmregissør og manusforfatter. Han har blitt prisbelønnet og hatt stor økonomisk suksess med en rekke av sine filmprosjekter. Hans *[[Valerian and the City of a Thousand Planets]]* (2017) er den dyreste filmen noensinne laget i Frankrike Med samlet produksjonskostnad på omkring 200 millioner amerikanske dollar. Bessons selskap, EuropaCorp, gikk i 2016 med 120 millioner euro i underskudd.

Besson tilbragte barndommen med å følge sine foreldre, begge dykkeinstruktører rundt om i verden. Han planla å bli marinbiolog, men en dykkerulykke da han var 17 år gjorde at han ikke var i stand til å dykke igjen, så han ga opp den karriereveien.

Da han var 18 år flyttet han tilbake til Paris. Der tok han strøjobber i filmproduksjon for å lære faget, og bodde også i USA i tre år. Han flyttet tilbake til Frankrike og startet sitt eget produksjonsselskap.

Besson har vært gift med Anne Parillaud og Maïwenn Le Besco 1992–1997. Fra 1997 til -99 var han gift med Milla Jovovich. 28. august 2004 giftet han seg med Virginie Silla.
 
## Filmografi som regissør
* *Den siste kampen* (1983)
* *Subway* (1985)
* *Det store blå* (1988)
* *[[Nikita (film)|Nikita]]* (1990)
* *Atlantis* (1991)
* *[[Léon]]* (1994)
* *[[Det femte element (film)|Det femte element]]* (1997)
* *Jeanne d'Arc* (1999)
* *[[Angel-A]]* (2005)
* *[[Arthur og Minimoyene]]* (2006)
* *Arthur og Maltazards hevn* (2009)
* *Adèle Blanc-Sec* (2010)
* *The Lady* (2011)
* *Farvel til Mafiaen* (2013)
* *[[Lucy (2014)|Lucy]]* (2014)
* *[[Valerian and the City of a Thousand Planets]]* (2017)
* *Dracula: A Love Tale* (2025)

## Referanser


## Eksterne lenker
* 
*
Eigerøya

**Eigerøya** (lokalt kalt Eigerøy eller Øyne) er ei øy i Egersund i Rogaland. Øya har flere kjente bedrifter og attraksjoner: Aker Solutions, C-Map, Simrad, Eigerøy fyr, Uninor og krigsminner fra andre verdenskrig. Øya har forbindelse til fastlandet over Eigerøy bru, som stod ferdig i 1951.

## Topografi
Eigerøya deles nesten i to av den store bukten Lundarviga. Den mindre nordvestlige delen heter derfor **Nordre Eigerøya**, (lokalt kalt Nora Øyne) mens den større sørøstlige kalles **Søre Eigerøya,** (lokalt kalt Søra Øyne). I vest og syd vender øya ut mot åpent hav, mens den i nord adskilles fra fastlandet ved fjorden Nordragabet, som lenger inn blir til en trang kanal. Denne går først mot øst, men siden mot syd. På den andre siden av denne kanalen ligger byen Egersund. Utløpet ut mod havet i syd har navnet Søragabet.

Øyas kystlinje kjennetegnes av en rekke mindre viker, foruten den store Lundarviga. Seksarvågen ytterst på Nordre Eigerøya er nærmest en liten fjord. Øya omgis av en rekke mindre holmer, et par mindre øyer (Skarvøya rett syd for Søre Eigerøya, Løyningsøya vest for Søre Eigerøya) og den store Midbrødøya vest for Nordre Eigerøya. Det høyeste punktet på øya er Varden (131 moh.) på Søre Eigerøya. Nordre Eigerøya er flatere; den når opp i 70 moh. på Vedafjellet. Over hele øya finnes det en rekke mindre vann; de største er Skreddalsvatnet, Smådalsvatnet og Sæstadvatnet.

## Bebyggelse

På østsiden av Søre Eigerøya, som vender mot Egersund, er det en del bolighus (Nyåsen, Grønehaugen, Halsen Her er også en del kaier og industriområder (Nyåskaien, Kaubaneset, Hovland). Syd på Søre Eigerøya ligger det noen få gårder i et belte innover i landet fra Hovlandsviga (Hovland, Sæstad, Løyning), men de fleste gårdene ligger på nordsiden av øya (Leidland, Skjelbreid, Myklebust, Skadberg). Resten av Søre Eigerøya er ubebodd.

På den mindre Nordre Eigerøya ligger det meste av bebyggelsen på vestsiden av Lundarviga (Bergan, Haugan, Segleim, Midbrød, Ytstebrød). Den sydligste delen er ubebodd.

På Midbrødøya utenfor Nordre Eigerøya ligger Eigerøy fyr. På en holme utenfor sydspissen av Søre Eigerøya ligger Vibberodden fyr. Eigerøy skole ligger øst på Søre Eigerøya.

Totalt bor det rundt 2.500 mennesker på Eigerøy, fordelt på rundt 800 husstander. Fram til 1960-årene var så å si alle innbyggerne bosatt på små fiskerbruk, der de kombinerte fiske og jordbruk. På slutten av 60-tallet, etter at Nordre og Søndre Eigerøy var blitt koplet sammen med vei, ble det satt i gang en storstilt boligutbygging i den gamle utmarka til gårdene Leidland og Hovland. I dag er det både butikk, skole, idrettsanlegg, bydelskirke og industri i dette området.

## Kommunikasjon
Øya har forbindelse til fastlandet over Eigerøy bru, som ble bygd i 1951. Fra brua fører riksvei 426 sydover langs østsiden av øya til Hovlandsviga, og herfra fører en fylkesvei videre til Hovland. En fylkesvei fører fra Eigerøy bru langs nordsiden av øya til Nordre Eigerøya og Ytstebrød. En privat vei fører fra Nordre Eigerøya over til Midbrødøya.

## Referanser
Léon

:*Se også [[León]]*

***Léon*** er en fransk engelskspråklig action-thriller fra 1994, skrevet og regissert av Luc Besson. Hovedrollen spilles av Jean Reno, mens sentrale biroller spilles av Gary Oldman og Natalie Portman (hennes spillefilmdebut).

## Handling
Léon er en effektiv leiemorder som lever et tilbaketrukket liv mellom oppdragene. En dag blir alle i leiligheten ved siden av drept av en korrupt politimann, alle unntatt den lille jenta Mathilda som kommer hjem fra butikken samtidig med at hennes familie blir drept. Når Mathilda merker hva som har hendt med hennes familie banker hun på hos Léon.

## Produksjon
*Léon* er delvis en utvikling fra en idé i Bessons tidligere film *[[Nikita (film)|Nikita]]* (1990), der Jean Reno spiller en liknende figur ved navn Victor. Besson har sagt at han betrakter Léon som en mer menneskelig «fetter» av Victor.

I første utkastet til Bessons manus er leiemorderens fulle navn Leone Montana (noe som antyder et italiensk utspring); det er likevel ikke merkbart i den ferdige filmen.

Natalie ble først nektet å spille i filmen fordi hun var for ung, men når hun kom tilbake for andre prøvespilling gjorde hun et så bra inntrykk at Luc Besson var tvunget til å gi henne rollen.

## Medvirkende
* Jean Reno – Léon
* Gary Oldman – Stansfield
* Natalie Portman – Mathilda
* Danny Aiello – Tony
* Peter Appel – Malky

## Referanser


## Eksterne lenker
*
Albert Engström

**Albert Engström** (1869–1940) var en svensk kunstner, tegner og forfatter, og medlem av Svenska Akademien fra 1922.

## Referanser


## Eksterne lenker
* 
* 
* 
*  Albert Engströms samlede, på Projekt Runeberg
*  Albert Engström sällskapet
*  Eksjö museum
VM i skiskyting 1958

**VM i skiskyting 1958** var det første verdensmesterskapet i skiskyting og ble arrangert i 1958 i Saalfelden i Østerrike. 28 utøvere fra seks nasjoner stilte til start på 20 km.

I de første verdensmesterskapene ble det kåret én individuell verdensmester, på 20 km individuelt for herrer. Det ble i 1958 også kåret mester i lagkamp der alle de fire løperne fra hver nasjon var tellende. 

## Medaljevinnere

### Medaljestatistikk

## Resultater

### 20 km menn
*2 minutter tilleggstid per bom.

### Lagkamp
*Alle fire løpere fra hver nasjon var tellende og deres individuelle tider ble lagt sammen.

## Eksterne lenker
*VM i skiskyting 1958 – 20 km hos firstskisport.com
*VM i skiskyting 1958 – Lag hos firstskisport.com
*IBU - offisiell resultatdatabase hos biathlonresults.com
*1957-58 Biathlon Schedule hos realbiathlon.com
Vasily Strelnikov

**Vasily Strelnikov** (russisk: *Василий Стрельников*, også kjent som *друг агрессивно-прогрессивной молодёжи*) (født 14. mai 1962 i New York) er en kjent New York-født russisk VJ, mest kjent hos Boomerang Generation som stemmen bak MTV Russia i perioden 1998-2002. Han var på høyden av sin popularitet med morgenprogrammet *Weekend's Whim* (*Викендный Каприз*). 

Hans far, Boris Strelnikov, var en kjent sovjetisk journalist som i mange år jobbet som korrespondent for *[[Pravda]]* i USA. Vasily har derfor både russisk og amerikansk statsborgerskap.

Han begynte sin radiokarriere som hallomann på 1980-tallet i Radio Moscow World Service. Etter hvert ble han radiovert for *Listeners Request Club*, som ble et av stasjonens mest populære program, i hovedsak på grunn av programmets uformelle stil, i sterk kontrast til de øvrige programmene. 

## Eksterne lenker
* 
* THE BIG PODCAST! av Vasily Strelnikov (russisk)
Lionel Hampton

**Lionel Leo «Hamp» Hampton** (født 20. april 1908 i Louisville, Kentucky, død 31. august 2002) var en amerikansk jazzmusiker, komponist og bandleder.

Hans karriere startet som trommeslager i Chicago (1916) og Los Angeles (1925), der han på «New Cotton Club» spilte med Louis Armstrong; under opptak med Armstrong gikk Hampton (som en av de første innen jazz) over til vibrafon (1930). I New York City ble han nasjonalt kjent som medlem i Benny Goodman Quartet (1936–40). Hans eget «L.H. Orchestra» (1940–46) huset jazzstorheter som Illinois Jacquet, Cat Anderson, Dexter Gordon, Art Farmer, Clifford Brown, Fats Navarro, Clark Terry, Quincy Jones, Charles Mingus, Wes Montgomery, samt vokalister som Joe Williams, Dinah Washington, Betty Carter og Aretha Franklin. Han skrev over to hundre komposisjoner, den mest kjente er *Flying home* (1939) som var orkesterets signaturmelodi, *Hey bab-ba-rebop* og symfoniske verk som *King David suite*. Universitetet i Idaho etablerte «L.H. School of Music» (1987).

## Referanser


## Eksterne lenker
* 
* 
* 
* uidaho.no har bilder, artikler og lyd/film
* Lionel Hampton Jazz Festival
State of the art

***State of the art*** er et engelsk uttrykk som kan oversettes med «det beste man kan få til med tidens mest moderne teknologi/ferdigheter.» Begrepet er første gang kjent brukt i reklame i 1910.

«Art» betyr i denne sammenhengen «fag», og «state» betyr «status» eller «tilstand».

## Referanser
Johan Sara

**Johan Sara jr.** (; født i 1963 i Alta) er en samisk musiker (gitar og joik), komponist, produsent, lærer og utøver av samtidsmusikk med røtter i samisk tradisjon. 

Han har studert klassisk gitar ved Musikkonservatoriet i Tromsø, samt musikkpedagogikk, og har undervist ved Samisk høgskole i Kautokeino. Sara jr. leder «J.S. & Group», som ga ut *Ovcci vuomi ovtta veaiggis* (DAT, 1995).
Med ny besetning (Geir Lysne blås, Knut Aalefjær tromme, Erik Halvorsen tangent) utkom *Boska* (DAT, 2003), med et musikkuttrykk beskrevet som punk-joik-jazz. Den neste plata heter *Orvoš* (2009) fra Johan Sara jr. Group.

Orkesteret har en omfattende internasjonal turnéliste. I 2010 turnerte han i Japan der han spilte for utsolgte hus i Osaka og Tokyo, hvor han skulle holde tilsammen fire konserter. Sommeren 2011 spilte han på Roskildefestivalen, der han høstet stor applaus for sin oppjazzede joik med et band bestående av blant andre Terje Johannessen. Samme år ble også tildelt Edvardprisen 2011, fra TONO, for albumet *Transmission – Rievdadus* i åpen klasse, under Ultimafestivalen. I juryens begrunnelse heter det blant annet: «Lydlandskap med naturlyder, stemmer, pust og sporadiske tunge rytmelenker smelter sammen til spennende musikk. Den er uforutsigbar, Johan Sara jr inviterer oss med på en reise, og vi vil gjerne følge med. Fra det minimalistiske til det store episke, alt med forankring i noe vi alle kan kjenne oss igjen i – nemlig røttene våre».

Han har også skrevet musikk for orkester, kor, radio, film og teater, sist for Hålogaland Teater (Sykle i snøstorm 2018).

Sara jr deltok i Eurovision Song Contest 2000 i Stockholm, som korist for Roger Pontare i det svenske bidraget "When the spirits are calling my name". https://www.youtube.com/watch?v=fELp2fPI8wI Sangen endte på en syvendeplass blant 24 deltagende land. 

## Referanser


## Eksterne lenker
* 
* Tradition vs. innovation - Johan Sara jr. renews Sami chanting tradition - Ballade.no fra Norsk Musikkinformasjon
The Holiday

***The Holiday*** er en romantisk komedie fra 2006, regissert av Nancy Meyers og med Cameron Diaz, Kate Winslet, Jude Law og Jack Black i hovedrollene.

## Handling
Amanda Woods (Cameron Diaz) eier et lovende reklamefirma som produserer filmtrailere i California, mens Iris Simpkins (Kate Winslet) skriver en bryllupsspalte i *[[The Daily Telegraph]]* i London. Selv om de bor på hver sin side av kloden er de begge på samme sted i livet, og bestemmer seg for å ta en pause fra mennene i livene sine.

Amanda oppdager tilfeldigvis at Iris har lagt ut huset sitt på en internettside som spesialiserer seg på husbytte, og de to bestemmer seg for å bytte hus i to uker i juleferien.

Iris lander i Los Angeles på en varm dag, og kun kort tid etter at hun har ankommet Amandas hus blir hun venn med Arthur og Miles, to filmpersonligheter.
Miles jobber med Amandas ekskjæreste.

Amanda lander på sin side i London, der været er alt annet enn varmt. Ikke lenge etter at hun har flyttet inn i huset til Iris kommer Graham, Iris' bror, på besøk. De to blir etterhvert svært gode venner.

## Rolleliste
* Cameron Diaz som Amanda Woods.
* Kate Winslet som Iris Simpkins.
* Jude Law som Graham Simpkins.
* Jack Black som Miles Dumont.
* Eli Wallach som Arthur Abbott.

## Eksterne lenker
* 
* 
* Om ''The Holiday'' på Filmweb
Arealvekt

**Arealvekt** er definert som *[[masse]] pr flateenhet*. Standard SI enhet angis i kilogram pr kvadratmeter (kg/m²).

## Beregning
Arealvekt kan beregnes ved

: \rho_A = \frac {M} {A} 

eller

: \rho_A = \rho \cdot l

Hvor
:

## Bruk
Betegnelsen brukes vanligvis i sammenhenger hvor massen til en flate varierer lite, men er av stor interesse. For eksempel mye brukt for å beskrive massen av pansermaterialer eller tykkelsen til papir. 

*Masseeffekten* til et materiale angir arealvekten til et materiale sammenlignet med arealvekten til valset panserstål (RHA=Rolled Homogenous Armour), defineret ved formelen: Masseeffekt (Em) = Arealvekt panserstål &#xF7; Arealvekt pansermateriale
Joe Adamov

**Joe Adamov** (russisk:Иосиф Адамов – Iosif Adamov) (født 7. januar 1920 – død desember 2005) var en russisk journalist og programleder i Radio Moskva og i dets etterfølger Voice of Russia i tilsammen 60 år. Han var av armensk herkomst, og født i Batumi i Georgia. Han bodde det meste av livet i Moskva. Hans død ble rapportert på radiostasjonen Voice of Russia sin engelskspråklige nyhetsbulletin 12. desember 2005, men verken denne eller kommende nekrologer gav en konkret dødsdato.

Adamov snakket flytende engelsk med nøytral amerikansk aksent. Dette bidro til at han fikk jobb som programleder i Radio Moskva i 1942. Her ble han best kjent for å lede programmet *Moscow Mailbag*, der spørsmål fra lytterne om Sovjetunionen og Russland ble besvart. Gjennom den kalde krigen studente vestlig etterretning dette programmet på lik linje med øvrige programmer fra Radio Moskva, noe sovjetiske myndigheter var vel vitende om. Adamov presenterte programmet fra 1957 til like før hans død, da helseproblemer gjorde at han måtte droppe radiojobbingen. Radioprogrammet fortsatte imidlertid med ny programledelse.

I jobben som journalist og programleder i Radio Moskva fikk Adamov anledning til å intervjue mange vestlige politikere og journalister, som blant annet Dwight D. Eisenhower, Eleanor Roosevelt, Walter Cronkite og Larry King.

Adamov var offisiell oversetter under rettssaken mot Gary Powers, piloten av et U2fly som ble skutt ned over Sovjetunionen i 1960.

Signaturen til *Moscow Mailbag* var:
:*You can't do better*
:*than send us that letter*
:*and in it tell Joe*
:*what you think of his show*

## Eksterne lenker
* Voice of Russia nekrolog
* Biografi av Katherine Lawson
* Moscow Mailbag arkivmateriale presentert av Joe Adamov
Panorama (andre betydninger)

**Panorama** kan vise til:

*Panorama – en fototeknikk
*Panorama (selskap) &ndash; norsk selskap som var totalleverandør av gullsmedvarer
*Panorama (nettavis) &ndash; norsk nettavis med fokus på musikk
**[[Panorama (TV-program)]]* &ndash; norsk TV-serie om pop-musikk fra 1990
**[[Panorama (TV-program 1960)]]*, et norsk aktualitetsprogram som gikk på NRK-TV på 1960-tallet.
**[[Panorama (TV-program 1980)]]*, et norsk aktualitetsprogram som gikk på begynnelsen av 1980-tallet. Premiere den 2. april 1980.
**[[Panorama (Britisk TV-program)]]*, britisk dokumentarserie som har gått på BBC siden 1953.
*Panorama (São Paulo) &ndash; brasiliansk kommune i delstaten São Paulo
**[[Panorama (avis)]]* &ndash; israelsk avis
**[[Panorama nyheter]]*, tidligere *Bistandsaktuelt*, en norsk publikasjon som omhandler globale utviklingsspørsmål
*''Panorama'' (The Cars-album)
*''Panorama'' (Åsmund Åmli Band-album)
*Panorama Mountain Resort, et skianlegg i Invermere i Canada
Bandhagen

**Bandhagen** er en bydel i Söderort i Stockholm kommune, i bydelsområdet Enskede-Årsta-Vantör. Bydelen grenser til Högdalen, Stureby og Örby.
NORMOVCON

**Norwegian Movement Control** (NORMOVCON) var en norsk militær avdeling utplassert i Kroatia, Bosnia-Hercegovina, Serbia og Makedonia i årene 1992&ndash;1996. Avdelingen var en del av UNPROFOR (senere UNPF og UNCRO) og hadde ansvaret for transportkontroll. Hovedansvaret var flyplassene i Zagreb, Split, Sarajevo, Beograd og Skopje. I tillegg ble det utført transportkontroll i forbindelse med båt, bil og jernbane.
 
Hovedkvarteret ble i 1992 plassert i Sarajevo, men måtte senere flyttes til Pleso, en tidligere jugoslavisk militærleir ved flyplassen i Zagreb, på grunn av krigshandlingene.

NORMOVCON ble kjent i store deler av verden på grunn av sitt avdelingskontor på flyplassen i Sarajevo som etter hvert fikk tilnavnet «Maybe Airlines» på grunn av hyppige kanselleringer og svært usikre flytider.

## Referanser
Tankard

**Tankard** er et thrash metal-band fra Tyskland. Bandet ble stiftet i Frankfurt am Main i 1982 av klassekameratene Andreas Geremia, Axel Katzmann og Frank Thorwarth. Bandet gikk i starten under navnet **Vortex**, før de skiftet navn til **Avenger**. Senere skiftet de igjen navn til Tankard (på norsk: «ølkrus») etter å ha kommet over ordet i ordboka. Humor og alkohol er viktige elementer i imaget til Tankard og kaller blant annet musikken de spiller på spøk for «alcoholic metal». Deres første konsert ble holdt i et lokalt klasserom 28. mars 1983. Den originale bassisten Bernhard Rapprich ble tvunget til å forlate bandet av faren som ikke ønsket at han skulle henge sammen med upassende fulle ungdommer. Bandet smuglet bl.a. inn øl på skolekonsertene i melkekartonger ettersom det var forbudt med alkohol på skolens område.

2. januar 2007 spilte Tankard for første gang i Norge. Konserten ble holdt på «South of Heaven» på Betong (Chateau Neuf).

## Medlemmer
### Dagens medlemmer
* Andreas «Gerre» Fritz Johannes Geremia – Vokal (1982-)
* Andreas Gutjahr – Gitar (2000)
* Olaf Zissel – Trommer (1995-)
* Frank Robert Thorwarth – Bass (1982-)

### Tidligere medlemmer
#### Gitarister
* Bernhard Rapprich (1982–1983)
* Axel Katzmann (1982–1994)
* Andy Bulgaropulos (1983–2000)

#### Trommeslagere
* Oliver Werner (1982–1992)
* Arnulf Tunn (1992–1994)

## Eksterne lenker
* 
*
VM i skiskyting 1959

Det **2. [[VM i skiskyting|verdensmesterskapet i skiskyting]]** ble arrangert i Courmayeur i Italia i 1959. Gjennomføringen av lagkampen ble endret, de tre beste løperne fra hver nasjons resultat var tellende. Dette ble beholdt frem til stafett ble offisiell distanse, i Garmisch-Partenkirchen 1966, da med fire løpere på hvert lag.

### Medaljevinnere
} || 5.10.27
|  || 5.26.11
|  || 5.33.47
|}

### Medaljestatistikk

## Resultater

### 20 km menn
*2 minutter tilleggstid per bom.

### Lagkamp
*De tre beste løperne fra hver nasjon var tellende og deres individuelle tider ble lagt sammen.

## Eksterne lenker
*VM i skiskyting 1959 – 20 km hos firstskisport.com
*VM i skiskyting 1959 – Lag hos firstskisport.com
*IBU - offisiell resultatdatabase hos biathlonresults.com
*1958-59 Biathlon Schedule hos realbiathlon.com